**БАРНОМАИ**

**ҶОНИБДОРИИ ИНКИШОФИ ИҶТИМОИ МАНОТИҚИ КУХИСТОН**

**(Пружаи Фонди Оғохон)**

**MOUNTAIN**

**SOCIETIES DEVELOPMENT SUPPORT PROGRAMME**

**(A project of the AGA KHAN FOUNDATION)**

**MSDSP**



**ЭЪЛОН – САФАРБАРКУНАНДАИ ҶОМЕА (3 ҷои корӣ)**

**СОБИҚА**

Ташкилоти ҷамъиятии “Барномаи Ҷонибдории Инкишофи Иҷтимои Манотиқи Кӯҳистон” (ТҶ БҶИИМК) - и, лоиҳаи Фонди Оғохон, дар Вилояти Мухтори Куҳистони Бадахшон (ВМКБ), вилояти Хатлон, вилояти Суғд ва ноҳияҳои водии Рашт дар зиёда аз 1,600 деҳа/маҳалла фаъолиятҳои рушди деҳотро пеш бурда истодааст. БҶИИМК бо шарикони давлатӣ ва ғайридавлатӣ ҳамкории зич дошта, дар самти рушди бисёрҷабҳаи минтақаҳои кӯҳистони Тоҷикистон фаъолият намуда, дар беҳтар намудани сифати зиндагӣ дар манотиқи деҳоти Тоҷикистон тавассути равнақ додани а) идоракунии самараноки муштарак тавассути рушди институтсионалии ҷомеаи шаҳрвандӣ, б) интенсификатсияи пойдори соҳаи кишоварзӣ ва идоракунии замин, в) хизматрасниҳои беҳтаршуда ва густаришёфтаи ҷамъиятӣ ва г) хусусӣ барои рушди иҷтимоӣ-иқтисодӣ ва муҳити экологии зист саҳм мегузорад.

**МАЪЛУМОТ ОИДИ ЛОИҲА**

Фонди Тоҷикистонии Оғохон (ФТО) ва шарикони амалисоз (ША), аз қабили Барномаи Ҷонибдории Инкишофи Иҷтимои Манотиқи Кӯҳистон (БҶИИМК), Агентии Оғохон оид ба макони зист (AKAH), ташкилоти САРОБ ва Хадамоти тандурустии Оғохон (ХТО) лоиҳаи панҷсола - Идоракунии ҳамгирошудаи захираҳои табиӣ дар водии Зарафшон барои рушди одилона ва устуворро (INVEST) тарҳрезӣ карданд, ки бевосита 205,281 нафарро (49% бонувон) дар 41 зер-ҳавзаи шахри Панҷакент ва ноҳияҳои Айнӣ ва Кӯҳистони Мастчоҳи водии Зарафшонро фаро мегирад. Лоиҳа қисми Барномаи Рушди Деҳот мебошад, ки маблағгузории Иттиҳоди Аврупо амалӣ карда шуда истодааст. Ҳадафи асосии лоиҳа ин баланд бардоштани воситаҳои зиндагӣ, амнияти озуқаворӣ ва ғизо тавассути пурқувват гардонидани идоракунии устувори захираҳои табиӣ дар водии Зарафшон мебошад.

Равияҳои лоиҳа:

1. Ташвиқ ва пешбурди усулҳои кишоварзии ба иқлим тобовар, устувор ва одилона барои мусоидат ба афзоиши ҳосилнокӣ, гуногунрангӣ ва даромад аз зироаткорӣ, боғдорӣ ва чорводорӣ.
2. Идоракунии ҳамгирошуда, устувор ва одилонаи захираҳои табиӣ барои aфзоиши гуногунии биологӣ ва коҳиши хатари офатҳои табиӣ.
3. Беҳсозии ғизо дар хонаводаҳои мавриди ҳадаф, махсусан барои занони синни репродуктивӣ ва кӯдакони то 5-сола.
4. Дастрасии устувор ва баробар ба хизматрасониҳои бехатари об ва беҳдошт.

БҶИИМК дар доираи ин лоиҳа иқтидори кумитаҳои маҳалла (КМ) тақвият хоҳад дод, то ки онҳо бо дарназардошти баробарҳуқуқии гендерӣ, Нақшаи ҳамгирои идоракунии зер-ҳавза (НИҲО), Нақшаи ҳамгирои рушди деҳа (НҲРД) ва ҳамоҳанг сохтани онҳо бо Барномаи рушди иҷтимоию иқтисодии ноҳия, таҳия ва татбиқ кунанд. Дар асоси ин нақшаҳо ва арзёбии ҳамгирои муҳити зист, тарафҳои манфиатдор барои татбиқи зерлоиҳаҳо оиди беҳтар намудани сатҳи зиндагӣ аз ҷумла дар соҳаи кишоварзӣ, идоракунии захираҳои табиӣ, беҳтар намудани ғизо ва гигиена ва инчунин дастрасӣ ба оби нушокӣ ва беҳдошт фаъолият мебаранд.

БҶМИИК ҳамчун ташкилоти иҷрокунандаи лоиҳа татбиқкунандаи зерлоиҳаҳои дар самти кишоварзӣ, ҷангалу ҷарогоҳ ва обёрию сохтмони системаҳои оби нушокӣ мебошад.

**ВАЗИФА ВА УҲДАДОРИҲО**

Сафарбаркунандаи ҷомеа масъулиятҳои аввалиндараҷаро оиди амаликунии лоиҳаи мазкур иҷро хоҳад кард ва ба Корманди калони лоиҳа (ККЛ) ва тавассути ӯ ба Менеҷери минтақавии БҶИИМК дар Суғд ҳисобот медиҳад. Сафарбаркунандаи ҷомеа дар зери роҳнамоии ККЛ, Менеҷери минтақавии БҶИИМК, дигар кормандони соҳавии дафтари минтақавии БҶИИМК ва коршиноси техникии оиди Сафарбаркунии ҷомеа фаъолиятҳои лоиҳаро ҷиҳати ба даст овардани натиҷаҳои самаранок тавассути таҳияи Нақшаи муфассали амалисозии лоиҳа (НМАФ), роҳбарии раванди татбиқи фаъолиятҳо аз рӯи НМАФ ва мониторинги фаъолиятҳоро амалӣ хоҳад кард. Сафарбаркунандаи ҷомеа, як нафар дар шаҳраки Айнӣ, як нафар дар Панҷакент ва як нафар дар Куҳистони Мастчоҳ, кор ва фаъолият хоҳанд кард.

**Нишондиҳандаҳои мушаххаси натиҷаҳои вазифаи мазкур**

* Амалисозии фаъолиятҳои таъминоти оби ошомиданӣ ва беҳдошт (санитария) дар асоси Нақшаи муффасали амалисозии фаъолиятҳои (НМАФ - DIP) лоиҳаи INVEST.
* Сафарбаркунии ҷомеа барои амалӣ намудани фаъолиятҳо таъминоти оби ошомидани ва беҳдошт (санитария)-ро роҳнамои менамояд.
* Кӯмак ба КМ дар гузаронидани маҷлисҳо, тайёр кардани ҳуҷҷатҳои ибтидоӣ вобаста ба пешниҳоди зерлоиҳаҳо барои дастгирӣ ва маблағғузорӣ.
* Фасилитатсияи ташкили фаъолияти системанок байни ташкилоти пудратӣ ва чомеа, таъмини саҳми чомеа дар амаликунии зерлоиҳаҳои таъминоти оби ошомидани ва беҳдошт (санитария).
* Дастгирии муҳандисон ва Кумитаи маҳалла (КМ) дар назорат аз рафти сохтмони системаи таъминоти оби ошомиданӣ, ҳоҷатхонаҳои намоишӣ, шахсӣ ва ҷамъиятӣ ва нуқтаҳои дастшӯйӣ дар биноҳои ҷамъиятӣ.
* Фасилитатсияи фаъолиятҳои КМ оиди ташкили механизми мувофиқ барои идоракунӣ, нигоҳубин ва истифодабарии иншоотҳои таъминоти оби ошомиданӣ ва беҳдошт (санитария) дар ҳамкорӣ бо ҷамоат ва идораҳои дахлдори сатҳи ноҳия.
* Фаъолиятҳои лоиҳаи мазкурро марбут ба таъсис ва рушди институтсионалии КМ, ассосииатсияи истифодабарандагони об/кумитаи идоракунии об (АИО/КИО) пеш мебарад ва аз рӯи нақшаи амалиёти лоиҳа ва нақшаи кории моҳона амал мекунад.
* Сафарбаркунӣ, омӯзиш, роҳнамоӣ ва мониторинги фаъолиятҳои КМ, АИО/КИО дар маҳалаҳои/деҳаҳои ҳудуди ноҳияҳои зерҳадаф.
* Беҳтаркунонии сифати ҳуҷҷатгузории кумитаҳои идоракунии об ва ба роҳ мондани тарификатсияи об.
* Фасилитатсияи семинарҳо/вохӯриҳо дар сатҳи ҷамоат/деҳа, АИО/КИО ва ташвиқи фаъолиятҳои лоиҳа бо роҳбарони дахлдори сохторҳои гуногуни ҳудуди ноҳияҳои зерҳадаф.
* Саҳмгузорӣ дар таҳияи модулу дастурҳо ва амалисозии фаъолиятҳо аз рӯи онҳо барои КМ ё АИО/КИО ва дигар тарафдорони манфиатдор.
* Тайёр намудани ҳисоботҳо оиди фаъолиятҳо дар асоси нақшаҳои тасдиқшуда ва пешниҳоди он ба дафтари минтақаи БҶИИМК-и вилояти Суғд.
* Сафари доимӣ дар ҳудуди деҳаҳои зерҳадаф ва кумак ба мизоҷони зерҳадафи лоиҳа мувофиқи талаботҳои лоиҳа ва БҶИИМК.

**Ихтисос ва Таҷриба**

**Ихтисос:**

* Доштани дараҷаи олӣ дар соҳаи илмҳои иҷтимоӣ, рушд, идоракунии давлатӣ ё тахассусҳои ба инҳо монанд.

**Таҷрибаи корӣ:**

* Таҷрибаи на камтар аз се сол дар татбиқи лоиҳаҳои рушд бо таваҷҷуҳи махсус ба таъминоти оби ошомиданӣ ва беҳдошт (санитария).
* Таҷрибаи амалисозии фаъолиятҳо дар асоси нақшаҳои муфассали амалисозии фаъолиятҳо лоиҳа.
* Таҷрибаи сафарбаркунии ҷомеа дар деҳот.
* Таҷриба дар пешниҳоди маълумот барои ҳисоботи пешрафти лоиҳа.
* Малакаи аълои муоширати хаттӣ ва шифоҳӣ бо забони тоҷикӣ, донистани забони узбекӣ бартарӣ хоҳад буд.
* Маҳорати хуби дар барномаи MS Office (Word, Excel, почтаи электронӣ ва интернет).

**Қобилиятҳо зарурӣ**

* Қобилияти хуби кори мустақилона ва дар тим (команда).
* Қобилияти тафаккури интиқодӣ, муайян ва идора кардани хатарҳо.
* Қобилияти муоширати муассир.

**РАВАНДИ ҲУҶҶАТСУПОРӢ**

Шарҳи ҳол (2 саҳифа) ва мактуби ҳамроҳ (2 саҳифа) ба таври возеҳ нишон медиҳад, ки чӣ гуна довталабон ба тахассусҳои асосӣ ва талаботи вазифа мувофиқат мекунанд, бояд ба суроғаи электронии [hr.recruitment@akdn.org](mailto:hr.recruitment@akdn.org) на дертар аз **30 сентябри соли 2024** пешниҳод карда шаванд.

Танҳо бастаҳои пурра баррасӣ карда мешаванд.

*Лутфан таваҷҷӯҳ намоед, ки дар сурати ошкор шудани ягон маълумоти нодуруст дар таърихи корӣ ё ҳуҷҷатҳои шахсии номзадҳо Барномаи Ҷонибдории Инкишофи Иҷтимои Мантоиқи Куҳистон ҳуқуқ дорад дар дилхоҳ марҳилаи раванди қабул ба кор дархостро бозпас гирад.*

*БҶИИМК номзадҳо аз ҳисоби занони ихтисосмандро барои ишғоли ин вазифа дастгирӣ менамояд. БҶИИМК кӯшиш менамояд, ки ба кормандон аз ҳисоби мардон ва занон имкониятҳои баробар дар ишғоли мансабдода шавад ва кормандон тавонанд тавозуни мувофиқро байни кор ва ҳаети шахсӣ нигоҳ доранд.*

*Барои пайдо кардани маълумоти пурра оиди фаъолиятҳои ташкилот ба сомонаи мазкур* [*https://www.akdn.org/where-we-work/central-asia/tajikistan*](https://www.akdn.org/where-we-work/central-asia/tajikistan) *муроҷиат намоед.*

*Раванди тартиби қабул ва интихоби корманд дар БҶИИМК ӯҳдадориҳои моро ба имкониятҳои баробар, ҳифзи кӯдакон аз таҷовузи ҷинсӣ ва таҳаммули сифрӣ нисбат ба озори ҷинсӣ инъикос мекунад.*